קוואמה אקוטו-במפו

קוואמה אקוטו-במפו (אנגלית: Kwame Akoto-Bamfo; נולד ב-1983) הוא אמן גנאי, איש חינוך ופעיל רב-תחומי, הידוע בפסליו ובאוסף היצירות העצום שלו המוקדש לזיכרון, לריפוי ולצדק מאחה לאנשים ממוצא אפריקאי. פסלי החוץ שלו מוקדשים לזכר קורבנות סחר העבדים האטלנטי, בהם המיצב Nkyinkim, המוצג באנדרטה הלאומית לשלום ולצדק שנפתחה ב-2018 במונטגומרי, אלבמה. פסלים אחרים שלו כוללים מיצב של 1,200 ראשים מבטון המייצגים את אבותיה המשועבדים של גאנה באקרה, בירת גאנה. הוא נקרא Faux-Reedom, והוא נחשף ב-2017. אקוטו-במפו גדל באקרה ובאזור המזרחי של גאנה, שם גודל יחד עם אחותו על ידי אמו החד הורית וסבתו. מחיי הכפר עם סבתו ספג תרבות וערכים גאנים מסורתיים כמו גם פילוסופיה אפריקאית. הוא למד בבתי ספר באקרה ובבית הספר תיכון לבנים פרסביטריאניים (אנ') שם. לאחר סיום לימודיו, למד במכללה לאמנויות של אוניברסיטת קוואמה נקרומה למדע וטכנולוגיה (אנ'), שם סיים תואר ראשון בהצטיינות ולאחר מכן סיים גם תואר שני. הוא עבד כמרצה וממלא מקום ראש המחלקה לעיצוב גרפי במשך ארבע שנים, ועזב ב-2013 כדי להמשיך בקריירה כאמן במשרה מלאה ויזם חברתי. התערוכה הגדולה הראשונה של אקוטו-במפו הייתה במהלך חגיגת יום העצמאות (אנ') ה-60 של גאנה, עת הציג במאוזוליאום קוואמה נקרומה את המיצב "Nkyinkyim" - למעלה מ-1,200 פסלי ראש עשויים בטון של אנשים ממוצא אפריקאי, בתערוכה שזכתה לכינוי 'Faux-Reedom'. אקוטו-במפו השתמש בדימויים החזקים של ראשים מפוסלים בגודל טבעי כדי להטיל ספק בעצמאותה של גאנה ולמשוך תשומת לב בינלאומית למורשת הנאו-קולוניאלית של גאנה. עבודתו של אקוטו-במפו חוצה קו דק בין אמנות ציבורית לאקטיביזם. עבודותיו מתייחסות למורשת קולוניאלית, צדק גזעי, שוויון גזעי, ריפוי וצדק מאחה. בשנת 2019 הציג אקוטו-במפו לראשונה תערוכה נודדת בשם (Blank Slate Monument). התערוכה סבבה בארצות הברית, שם הוצגה במקומות בעלי משמעות היסטורית ל"חוויה האפרו-אמריקאית" כמו סלמה, הארלם, וכיכר טיימס בניו יורק שם נחשפה האנדרטה במהלך גזר הדין של דרק שובין על רצח ג'ורג' פלויד. תחנות בולטות נוספות כללו את לואיוויל קנטקי, מוזיאון מוטאון בדטרויט, מוזיאון דוסבל (אנ') בשיקגו ומרכז קינג (אנ') באטלנטה. אתר האינטרנט הרשמי של קוואמה אקוטו-במפו קוואמה אקוטו-במפו, ברשת החברתית אקס (טוויטר) קוואמה אקוטו-במפו, ברשת החברתית אינסטגרם ביוגרפיה Building Restorative Justice Across the African Diaspora Bearing witness to slavery: A sculpture’s trans-Atlantic passage from Ghana to Alabama - The Boston Globe Kwame Akoto-Bamfo - STOA169 Artist - Blank Slate Monument This traveling sculpture challenges the story Confederate statues tell (nbcnews.com) EJI Releases Video on Sculpture About Enslavement People&Places: A look into one of Ghana's biggest museums making waves internationally - Nkyinkyim (ghanaweb.com) Ancestor Project Gh – Ancestor Project Gh Exploration of the influences that shapes the art and activism. David J. Maloney's part one of an interview with Kwame Koto-Bamfo on his influences in representational art dealing with restorative justice and the African diaspora Part 2 of the interview with David J. Maloney, discussing the spiritual and contextual aspects of the Nkyinkyim Installation in Montgomery Alabama, and the touring installation of The Blank Slate Monument. Mondays at Beinecke: Building Restorative Justice Across the African Diaspora with Kwame Akoto-Bamfo | Beinecke Rare Book & Manuscript Library (yale.edu) The Year of Return & Beyond: Reclaiming African History and Ancestry through the Nkyinkyim Installation | Beinecke Rare Book & Manuscript Library (yale.edu) KABE explains Ancestor Project at University of Ghana, Legon - YouTube